**OBRAZLOŽENJE UZ PRIJEDLOG PRORAČUNA OPĆINE LIŽNJAN - LISIGNANO**

**ZA 2021. GODINU**

**I opće napomene**

U skladu s odredbama Zakona o proračunu (Narodne novine br. 87/08,136/12,15/15) koje se odnose na izradu proračuna, vlastitih procjena pojedinih prihoda i rashoda koje se temelje na izvršenju proračuna općine u 2019. i 2020. godini, objavljenih Uputa Ministarstva financija za izradu proračuna jedinica lokalne i područne (regionalne) samouprave za razdoblje od 2021. do 2023. godine, Općina Ližnjan – Lisignano izradila je prijedlog Proračuna za 2021. godinu i projekcije proračuna za 2022. i 2023. godinu.

Prema odredbama Zakona o proračunu općinski načelnik utvrđuje prijedlog proračuna i projekcija te ih podnosi predstavničkom tijelu na donošenje.

Proračunom se omogućava financiranje poslova u cilju ostvarivanja javnih potreba i prava građana koje se temeljem posebnih zakona i drugih propisa financiraju iz javnih prihoda, odnosno iz proračuna općine.

Pri sastavljanu prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir što znači da predstavničko tijelo usvaja proračun za 2021. godinu i projekcije za slijedeće dvije godine – 2022. i 2023. godinu. Zakon također utvrđuje donošenje proračuna na manje detaljnoj razini ekonomske klasifikacije, odnosno na razni podskupine (treća razina kontnog plana) te donošenje projekcije na razini skupine ekonomske klasifikacije ( druga razina kontnog plana)

Na osnovu Zakona o proračunu objavljen je i Pravilnik o proračunskim klasifikacijama (Narodne novine br. 26/10,120/13,1/20) koji propisuje vrste, sadržaj i primjenu proračunskih klasifikacija koje su obavezne za proračun, a primjenjuje se u procesu planiranja za razdoblje 2021.-2023. godine. Pravilnikom se definira okvir kojim se iskazuju i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja.

Pravilnikom o Proračunskim klasifikacijama naglašava se uspostava organizacijske klasifikacije koja sadržava povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve. Organizacijska klasifikacija uspostavlja se definiranjem razdjela, glava i proračunskih korisnika, dok se programska klasifikacija uspostavlja definiranjem pojedinih programa, projekata i aktivnosti kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućuje uvid u sve aktivnosti i projekte.

Strateški ciljevi Općine Ližnjan – Lisignano za razdoblje 2015.-2020. prethodno su definirani kroz Program ukupnog razvoja Općine Ližnjan-Lisignano ( Sl. Novine 2/2015).

Kako je trenutno na državnoj razini odgođeno donošenje „Nacionalne razvojne strategije do 2030. godine“ i Županijske razvojne strategije Istarske županije, to niti općina nije u mogućnosti uskladiti svoje strategije s istima, te se u proračunu za 2021.g. primjenjuju postojeći ciljevi i strategije.

Prijedlog proračuna Općine Ližnjan – Lisignano za 2021. godinu sadrži slijedeće elemente:

- Opći dio proračuna koji sadrži račun prihoda i rashoda i račun financiranja

- Posebni dio proračuna sastoji se od plana rashoda i izdataka raspoređenih u programe koji se sastoje od aktivnosti i projekata

- Plan razvojnih programa

U Računu prihoda i rashoda planirani prihodi i primici iskazani su po prirodnim vrstama i izvorima financiranja, a rashodi i izdaci po ekonomskoj klasifikaciji usklađenoj s Računskim planom proračuna.

U Računu financiranja iskazani su primici od financijske imovine i zaduživanja, te izdaci za financijsku imovinu i otplatu kredita i zajmova.

Posebni dio proračuna sadrži rashode i izdatke raspoređene po programima, odnosno njihovim sastavnim dijelovima (aktivnosti, tekući i kapitalni projekti). Rashodi pojedinih programa, aktivnosti i projekata su iskazani prema ekonomskoj, funkcijskoj klasifikaciji i izvorima financiranja.

Planovi razvojnih programa prema metodologiji, predstavljaju strateško-planski dokument jedinice lokalne i područne (regionalne) samouprave stvarajući pretpostavku za povezivanje svih strateških dokumenata jedinice sa proračunskim planiranjem.

Kod izrade prijedloga proračuna za 2021. godinu procijenjeni su svi potencijalni prihodi koje Općina Ližnjan može ostvariti u tijeku godine temeljem zakonskih propisa i vlastitih akata, te raspolaganjem svojom imovinom.

Treba istaknuti i da iznova postoji mogućnost za odstupanja od zacrtanih planskih stavki prihoda , pogotovo u dijelu prihoda od poreza i prireza na dohodak, budući je i ove godine od strane Vlade RH upućen Saboru RH prijedlog petog kruga porezne reforme sa nekoliko izmjena postojećih zakona koji su značajni za rad i financiranje JLPRS.

U proceduri su izmjene nekoliko propisa:

* *Nacrt prijedloga zakona o izmjenama i dopunama Zakona o porezu na dohodak*
* *Nacrt prijedloga zakona o izmjenama i dopunama Zakona o porezu na dobit*
* *Nacrt prijedloga zakona o izmjenama i dopunama Zakona o porezu na dodanu vrijednost*

Od navedenih izmjena najveći utjecaj na proračun bi mogle imati predložene izmjene Zakona o porezu na dohodak gdje se predlaže snižavanje stope poreza na dohodak sa 30 na 30% i sa 24 na 20%, što potencijalno znači smanjenje izvornih poreznih prihoda općine.

U proračunu za 2021. g. je uzet u obzir i preneseni višak prihoda nad rashodima iz prethodnih godina te je obzirom na značajnije trenutno ostvarenje prihoda od komunalnog doprinosa u odnosu na njegov trenutni utrošak, izvršena je dodatna procjena namjenskog viška prihoda nad rashodima koji bi trebao preostati na 31.12.2020. godine. Navedeni višak se procjenjuje u većem iznosu zbog dulje dinamike ostvarenja zacrtanih građevinskih projekata iz programa izgradnje komunalne infrastrukture, počevši od rješavanja imovinsko-pravnih odnosa, ishodovanja građevinskih dozvola, gradnje, te dobivanja uporabne dozvole.

Procjenjuje se da će na koncu 2020. godine biti ostvaren namjenski višak prihoda nad rashodima po osnovi komunalnog doprinosa u iznosu od 8 milijuna kuna.

Planirano je daljnje povlačenje po već odobrenom dugoročnom kreditu, odnosno zaduživanje Općine Ližnjan-Lisignano u 2021. godini, u iznosu od najviše 8.611.602,25 kuna što je iskazano u Računu financiranja Proračuna za 2021.godinu.

Primici od navedenog nastavka zaduživanja Općine Ližnjan-Lisignano u 2021.g. u iznosu od 8.611.602,25 kuna, planirani su za nastavak realizacije kapitalnih projekata za financiranje investicije Izgradnja i opremanje dječjeg vrtića u naselju Ližnjan, na području Općine Ližnjan-Lisignano: kapitalni projekt K100040 Izgradnja dječjeg vrtića u Ližnjanu, kapitalni projekt K100041 Opremanje dječjeg vrtića u Ližnjanu i kapitalni projekt K100042 Usluge pripreme dokumentacije mjera 7; nadzor nad gradnjom -vrtić Ližnjan. Općinsko vijeće Općine Ližnjan – Lisignano je u kolovozu 2018.g. doneslo Odluku o davanju suglasnosti za provedbu ulaganja izgradnje i opremanja dječjeg vrtića u naselju Ližnjan (Sl. Novine OL 7/18) , navedeni projekt je prijavljen na natječaj za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. – 2020.

Po provedenom natječaju, Općina Ližnjan je sklopila s APPRRR-om Ugovor o financiranju za najviši intenzitet potpore u iznosu od 6.629.978,18 kuna.

U tijeku je dostava prema Agenciji sve potrebne dokumentacije za donošenje konačne Odluke o dodjeli sredstava s njihove strane, nakon čega se u 2021.g. očekuju sredstva bespovratne potpore u iznosu od 3.300.000,00 kuna. Preostalih 3.300.000.00 kuna bespovratne potpore predviđa se 2022.g. U navedenom iznosu od 3,3 mil. kn 2021.g. biti će moguća i prijevremena otplata glavnice kredita sklopljenog s HPB d.d. iz kreditne linije HBOR-a EIB-a, za sufinanciranje javnog sektora i europskih projekata.

U sklopu proračuna provodi se zakonska obveza uključivanja vlastitih i namjenskih prihoda kao i primitaka (zaduživanje) svih proračunskih korisnika u proračun jedinice lokalne samouprave, tako da se nekadašnji vlastiti i namjenski prihodi, te svi rashodi Dječjeg vrtića Bubamara Ližnjan - Scuole dell´infanzia Coccinella Lisignano iskazuju u Proračunu Općine Ližnjan – Lisignano. U proračun se uključuje i višak prihoda proračunskog korisnika, koji je planiran u iznosu od 17.762 kune.

**II Prihodi, primici i raspoloživa sredstva**

**Prihodi i primici** planiraju se u Proračunu za 2021. godinu u ukupnom iznosu od 35.402.975 kune.

Prihodi i primici uvećani za procijenjeni preneseni višak prihoda proračuna i proračunskog korisnika koji će preostati na dan 31.12.2020. u iznosu od 8.017.762,00 kuna, daju **raspoloživa sredstva** od 43.420.737,00 kuna.

Prihodi i primici se sastoje se od:

|  |  |  |
| --- | --- | --- |
| **Prihodi i primici Općine Ližnjan-Lisignano** | | **35.065.220,00** |
| 61 | Prihodi od poreza | 10.741.200,00 |
| 63 | Pomoći iz inozemstva i od subjekata unutar općeg proračuna | 8.316.680,80 |
| 64 | Prihodi od imovine | 511.560,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 5.374.176,95 |
| 66 | Prihodi od prodaje proizvoda i usluga i prihodi od donacija | 100.000,00 |
| 71 | Prihodi od prodaje ne proizvedene dugotrajne imovine | 1.410.000,00 |
| 84 | Primici od zaduživanja | 8.611.602,25 |
| **Prihodi proračunskog korisnika - Dječji vrtići Bubamara - Scuole dell´ Infanzia Coccinella** | | **337.755,00** |
| 63 | Pomoći iz inozemstva i od subjekata unutar općeg proračuna | 5.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 332.755,00 |

1. **Prihodi od poreza ( skupina 61)** (porez i prirez na dohodak, porez na imovinu, porez na robu i usluge) planiraju se u iznosu od 10.741.200,00 kuna.

Obzirom na trenutni trend izvršenja prihoda od poreza na dohodak koji pokazuje trend smanjenja u odnosu na 2019.g., te obzirom na najavljene zakonske izmjene, planski iznos prihoda od poreza i prireza na dohodak za 2021. godinu je na razini 7.650.000,00 kuna.

Potrebno je dodatno pažljivo pratiti ostvarenje prihoda u prvom kvartalu 2021. godine kako bi se mogli utvrditi i predvidjeti daljnji učinci najavljenih zakonskih izmjena i posljedice pandemije te eventualno po potrebi izvršiti korekcije plana.

Prihodi od poreza na imovinu (porez na promet nekretninama, porez na kuće za odmor, porez na korištenje javnih površina) se u 2021.g. planiraju na razini od 3.000.500,00 kuna. Procjenjuje se ostvarenje poreza na kuće za odmor na razini 445.000,00 kuna, poreza na korištenje javnih površina 5.500,00 kuna, te poreza na promet nekretninama 2.550.000,00 kuna.

Porezi na robu i usluge procjenjuju se u iznosu od 90.700,00 kuna zbog trenutne smanjenje gospodarske aktivnosti uzrokovane pandemijom.

1. **Prihodi od pomoći iz inozemstva i od subjekata unutar opće države ( skupina 63)** planiraju se u iznosu od 8.321.680,80 kuna.

Temeljem odobrenih, odnosno kandidiranih projekata planirana su državna i europska sredstva pomoći od:

* tekuće i kapitalne pomoći za dvogodišnji projekt „E-učenje o društvenom poduzetništvu“ u prvoj godini - 2021. godini u iznosu od 481.661,98 kuna, te preostalih 718.217,45 kuna u projekcijama za 2022.g-2023.g.
* tekuća pomoć za LAGUR projekt Turističke zajednice Ližnjan iz Operativnog programa pomorstvo i ribarstvo u iznosu od 22.668,82 kune za projekt EKO Ližnjan 2020.
* odobrene pomoći iz Programa ruralnog razvoja, operacija 7.1.1. sastavljanje i ažuriranje planova u iznosu od 284.375,00 kuna
* kapitalna pomoć za izgradnju i opremanje dječjeg vrtića u Ližnjanu u iznosu od 3.300.000,00 kuna iz podmjere 7.4.
* kapitalne pomoći putem LAG-a (APPRRR) za dobivanje europskih sredstava za uređenje općinskog trga i kompleksa, u iznosu od 750.000,00
* kapitalna pomoć za projekt koji se kandidira - projekt izgradnje reciklažnog dvorišta u Šišanu u iznosu od 2.580.000,00 kuna – prijavljuje se za dobivanje sredstava od Fonda za zaštitu okoliša i energetsku učinkovitost .
* kapitalna pomoć za projekt iz mjere 8.4. ruralnog razvoja – Staza sv. Stipana, u iznosu od 276.228,75 kuna

Pomoći proračunu od drugih proračuna u iznosu od 401.746,26 kuna odnose se na kompenzacijske mjere iz proračuna RH na ime manje ostvarenih prihoda od poreza na dohodak u iznosu od 353.000,00 kuna, te na planiranu kapitalnu pomoć iz državnog proračuna za dodatni udio u financiranju projekta Staze sv. Stipana u iznosu od 48.746,25 kuna.

Pomoći izravnanja za decentralizirane funkcije vatrogastva (JVP) planirane su u iznosu od 220.000,00 kuna.

Pomoći proračunskom korisniku iz državnog proračuna iznose 5.000,00 kuna.

Prihodi po osnovi odobrenih EU sredstava bespovratne potpore iz podmjere 7.4. su uvršteni u proračun za 2021.g. te projekcije za 2022-2023.g., dok njihovo konačno ostvarenje ovisi o ispunjavanju svih uvjeta iz Ugovora o financiranju, pravilnika i natječaja, te Odluke o dodjeli sredstava.

1. **Prihodi od imovine ( skupina 64)** su planirani u iznosu od 511.560,00 kune, te se odnose na:

* prihode od financijske imovine 20.600,00 kn (kamate na oročena sredstva, kamate na depozite po viđenju i prihode od zateznih kamata);
* na prihode od nefinancijske imovine u iznosu od 490.960,00 kuna: zakup poslovnih prostora, udio u prihodu od zakupa poljoprivrednog zemljišta, nakade za koncesije, naknade za eksploataciju mineralnih sirovina, te prihodi od naknade za elektroničku komunikacijsku infrastrukturu koji se potražuju od HT d.d.-a

Prihodi od imovine su višestruko niži od ostvarenja 2019. godini budući je te godine iznimno ostvaren prihod od zakupnine za zemljište opće rekreacijske namjene za petnaest godina unaprijed.

1. **Prihodi od upravnih i administrativnih pristojbi i po posebnim propisima (skupina 65)** planiraju se u iznosu od 5.706.931,95 kuna, od čega se na prihode proračunskog korisnika odnosi 332.755,00 kuna.

Navedeni prihodi se cijene nešto niže od ostvarenja u 2019.g. jer se procjenjuju niži prihodi od naknade za „legalizaciju“ i turističkih pristojbi.

U dijelu komunalnog doprinosa i naknade planiraju se nešto veći iznosi od ostvarenja 2019.g., zbog pokrenutih i realiziranih novih građevinskih investicija na području općine.

Procjenjuje se da će ostvarenje ukupnog iznosa prihoda od komunalnog doprinosa i naknada biti ostvareno u okviru 4.560.000,00 kuna slijedom trenutnog trenda zaprimanja zahtjeva izdavanje novih akata za izgradnju, te kontinuiranog izdavanja novih rješenja o komunalnoj naknadi i njenoj naplati.

Općinski prihodi po posebnim propisima kao što su udio u vodnom doprinosu, naknada za korištenje grobnih mjesta, otplata grobnih mjesta, naknade za koncesijska odobrenja, ostali prihodi i naplaćene općinske novčane kazne, ukupno se planiraju u iznosu od 497.176,95 kuna.

Prihodi po posebnim propisima proračunskog korisnika Dječjeg vrtića Bubamara Ližnjan – Lisignano iznose 332.755 kuna te se odnose na učešće roditelja u cijeni koštanja programa boravka djece u predškolskoj ustanovi.

1. **Prihodi od prodaje proizvoda i usluga i prihodi od donacija (skupina 66)** iznose 100.000,00 kuna te se odnose na planirani iznos donacije za sufinanciranje izrade projektne dokumentacije iz programa gradnje komunalne infrastrukture.
2. **Prihodi od prodaje nefinancijske dugotrajne (skupina 71)** imovine se u 2021.g planiraju se u iznosu od 1.410.000,00 kuna.

**III Zaduženje i otplate**

Primici od novog zaduživanja, odnosno nastavka povlačenja sredstava po sklopljenom ugovoru o dugoročnom kreditu sa Hrvatskom poštanskom bankom d.d. iz kreditne linije HBOR-A, Općina Ližnjan-Lisignano u 2021.g.planira u iznosu od 8.611.602,25 kuna. Primici su planirani za nastavak realizacije financiranja investicije (kapitalnog projekta) Izgradnja i opremanje dječjeg vrtića u naselju Ližnjan, na području Općine Ližnjan-Lisignano a u skladu s glavnim projektom "Izgradnja i opremanje predškolske građevine-vrtić i jaslice na k.č. 831/7 k.o. Ližnjan" - koji projekt se sufinancira iz fondova Europske Unije.

Ugovorom o kreditu za izgradnju i opremanje vrtića predviđen je poček u otplati glavnice od tri godine kao i mogućnost njegove prijevremene otplate.

U 2021 .g. je planirana mogućnost prijevremene otplate dijela glavnice do visine 3.300.000,00 kuna, odnosno do visine primljenih bespovratnih sredstava. Ne planiraju se redovne otplate glavnice kreditnog zaduženja slijedom ugovorenog trogodišnjeg počeka, već samo otplate naknada i kamata u iznosu od 177.000,00 kuna.

U 2021. godini je planirana i otplata u iznosu od 51.000,00 kuna na ime preuzetog dijela kreditnih obveza za izgradnju županijskog centra za gospodarenje otpadom - Kaštijun. Sukladno sporazumu iz prosinca 2011.g. ta ulaganja bi u konačnici predstavljala udio Općine Ližnjan u vlasništvu Kaštijuna d.o.o.

Također se planira za 2021.godinu, po osnovi ranije donesenih odluka, plaćanje preuzetog dijela kreditne obveze Istarske Županije za izgradnju i opremanje nove Opće bolnice u Puli u iznosu od 50.228,50 kn.

**IV Rashodi i izdaci**

Planirani ukupni rashodi i izdaci konsolidiranog proračuna u 2021.g. godini iznose 43.420.737,00 kune, uravnoteženi su ukupnim raspoloživim sredstvima u istom iznosu.

U obzir su uzeti svi potencijalni prihodi, dok je okvir u kojem se planiraju rashodi i izdaci determiniran potrebom namjenskog trošenja propisanih namjenskih prihoda, visinom poreznih i ostalih nenamjenskih prihoda, te postojećim zakonskim i preuzetim obvezama.

U glavnom se razdjelu (001 Predstavničko tijelo, izvršno tijelo i jedinstveni upravni odjel) organizacijska shema dijeli na sedam glava. Ukupni (konsolidirani) rashodi i izdaci raspoređeni su po programima, proračunskom korisniku i ostalim korisnicima, te aktivnostima i kapitalnim projektima kako slijedi u nastavku.

**Glava 001 01 Jedinstveni upravni odjel**

Ukupni izdaci ove glave se planiraju u iznosu od 3.530.750.00 kune, raspoređeni su u sklopu Programa 0100 Priprema i donošenje akata iz djelokruga tijela.

|  |  |  |
| --- | --- | --- |
| Sažetak Programa 0100 Priprema i donošenje akata iz djelokruga tijela |  |  |
| |  |  | | --- | --- | | Zakonska osnova: | Zakonska osnova za uvođenje programa: - Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) - Zakon o financiranju jedinica lokalne i područne (regionalne) samouprave (NN 127/17) - Zakon o financiranju političkih aktivnosti i izborne promidžbe (NN 24/11,61/11,27/13,02/14,96/16,70/17) - Statut Općine Ližnjan-Lisignano ( Sl. Novine Općine Ližnjan -Lisignano) br. 05/09-pročiš.tekst, 1/2013, 2/A 2017, 5/2019, 6/2019)  - Zakon o proračunu (NN 87/08, 136/12, 15/15) - Zakon o plaćama u lokalnoj i područnoj (regionalnoj) samoupravi (NN 28/10) - Odluka o ustroju Jedinstvenog upravnog odjela Općine Ližnjan („Službene novine Općine Ližnjan“ broj 4/01, 5/08, 6/19) - Odluka o utvrđenju mjerila za izračun plaća službenika i namještenika („Službene novine“ Općine Ližnjan-Lisignano broj 7/16 i 11/18); Oduka o kriterijima i mjerilima za obračun plaće načelnika i zamjenika načelnika (6/10,3/16)  -Zakon o lokalnim izborima (NN 144/12,121/16,98/19,42/20)  -Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) -Zakon o nasljeđivanju (NN 48/03, 163/03, 35/05, 127/13, 33/15, 14/19) | | | |
| |  |  | | --- | --- | | Opis: | Program obuhvaća aktivnosti koje omogućuju obavljanje poslova Jedinstvenog upravnog odjela, poslova izvršnog tijela - Načelnika, poslove iz djelokruga predstavničkog tijela - Općinskog vijeća i njihovih radnih tijela, mjesne samouprave, te kapitalni projekt nabave dugotrajne opreme. | | | |
| |  |  | | --- | --- | | Opći cilj: | Razvoj institucionalnih kapaciteta u JLS | | | |
| |  |  | | --- | --- | | Posebni ciljevi: | Posebni ciljevi programa su osiguravanje nesmetanog obavljanja poslova i zadaća svih tijela općinske uprave radi zadovoljavanje potreba građana općine Ližnjan-Lisignano, u skladu sa zakonskim odredbama uz optimalni broj službenika i namještenika, zadovoljavajuću opremu i druge radne uvjete, u okviru svih zakonom utvrđenih zadaća koje obavlja jedinica lokalne samouprave. | | | |
| |  |  | | --- | --- | | Pokazatelj uspješnosti: | - Ukupan broj predmeta/akata u obradi i rješavanju,  - Učestalost promjena akata iz domene izvršnog tijela, - Učestalost promjena akata iz domene predstavničkog tijela, broj održanih sjednica  - Adekvatni računalni programi, funkcionalna uredska oprema sukladna zakonu o zaštiti na radu | | | |

Na aktivnost A100001 Priprema i donošenje akata iz djelokruga upravnog odjela odnosi se 3.412.750,00 kn, te na kapitalni projekt K100001 Nabave dugotrajne imovine 118.000,00 kuna. Ostvarenje rashoda ove glave u 2019. godini iznosilo je 3.054.036,80 kn.

Rashodi za zaposlene u Jedinstvenom upravnom odjelu planirani su u ukupnom iznosu od 2.162.000,00 kuna . Ti rashodi uključuju rashode za bruto plaće, rashode za obvezne doprinose na plaće i ostale rashode za zaposlene. Nakon donošenja proračuna za 2021.g. nije planirano popunjavanje novih radnih mjesta sukladno pravilniku o unutarnjem redu.

Za napomenuti je da je u tijeku nekoliko radnih upravnih i sudskih sporova te će ovisno o ishodu tih sporova eventualno biti potrebno osigurati dodatna sredstva za izdatke za zaposlene.

Troškovi za plaće planirani su unutar zakonskog okvira proračunskog ograničenja iznosa koji se smije utrošiti na troškove plaća. Tako da ukupni predviđeni iznos za plaće službenika i namještenika jedinstvenog upravnog odjela i plaće dužnosnika, (2.524.000,00 kn) daje 13,3 % od limita u vidu maksimalnih 20% ostvarenih prihoda u odnosu na izvršenje proračuna za 2019. godinu ( 3.793.752,50 kn limit) .

Rashodi za materijal i energiju iznose 122.000,00 te uključuju uredski materijal, stručnu literaturu, službenu, radnu i zaštitnu odjeću te rashode za energiju i gorivo.

Rashodi za usluge u iznosu od 877.250,00 kn planirani su nešto više od ostvarenja u 2019.g. budući se planiraju veći izdaci u dijelu rashoda za projekt sređivanja i uređenja općinske arhive okvirno 57.500 kuna, konzultantske usluge 10.000,00 kn, nešto veći troškovi tekućeg i investicijskog održavanja, stavka za posebnu naknadu poreznoj upravi za naplatu poreza i prireza na dohodak u iznosu od 77.000,00 kuna, usluge promidžbe i informiranja (objave oglasa i natječaja u Narodnim Novinama i dnevnom tisku, usluge promocija i sl.) u iznosu od 90.000,00 kuna, usluge oblikovanja i tiskanja službenih novina 60.000,00 kuna. Intelektualne i osobne usluge (odvjetnici, autorski honorari i sl.) planirane su u iznosu od 125.000,00 kn, usluge telefonije u iznosu od 72.000,00 kuna, usluge pošte i preporučene dostave 55.000,00 kuna, usluge održavanja uredskih prostorija( uredi, sala, škole i dr.) 89.000,00 kn, tekuće i investicijsko održavanje opreme i računalnih aplikativnih programa 128.000,00 kuna, održavanje vozila (kupljeni i naslijeđeni) 44.000,00 kuna i drugo.

Ostali nespomenuti rashodi poslovanja planirani su 83.000,00 kuna, uključuju premije osiguranja, pristojbe i naknade, te ostale rashode.

Financijski rashodi su planirani u iznosu od 100.500,00 kuna, uključuju rashode za bankarske usluge i platni promet, zatezne kamate, naknadu Istarskoj županiji za prenesene poslove naplate prihoda, naknadu Vodovodu za naplaćenu naknadu za razvoj, te ostale financijske rashode.

Redovni Kapitalni projekt K100001 Nabava dugotrajne imovine planiran je u iznosu od 118.000,00 kuna za potrebe redovne i vanredne nabave računala i računalne opreme, računalnih programa i informatičkih rješenja, uredskog namještaja, te opreme za održavanje i zaštitu.

Za napomenuti je da se u okviru ove glave planiraju i evidentiraju i svi oni zajednički troškovi materijala i usluga potrebni za ostvarenje programa i aktivnosti i iz drugih organizacijskih glava.

**Glava 001 02 Izvršno tijelo – ured Načelnika**

Ukupni izdaci ove glave se planiraju se u iznosu 590.500,00 kune. Planiraju se u sklopu programa 0100 Priprema i donošenje akata iz djelokruga tijela. Ostvarenje rashoda ove glave u 2019.g. iznosilo je 559.287,27 kuna.

Rashodi za zaposlene se odnose na troškove za plaće dužnosnika - Načelnika i Zamjenika načelnika. Planirani su u iznosu od 432.000,00 kn. Navedeni rashodi su nešto veći od ostvarenih troškova u 2019. godini uslijed povećanja osnovice te dužeg razdoblja ostvarenog minuloga rada.

Materijalni rashodi u ukupnom iznosu od 158.500,00 odnose se na 83.000,00 kuna za proračunsku pričuvu iz koje se financiraju vanredni nepredviđeni izdaci, 18.000,00 na reprezentaciju, 37.500,00 kn za tiskanje općinskog lista Marlera, te 20.000,00 za djecu.

**Glava 001 03 Predstavničko tijelo**

Ukupni izdaci ove glave se planiraju se u iznosu 293.000,00 kune. Planiraju se u sklopu programa 0100 Priprema i donošenje akata iz djelokruga tijela. Ostvarenje rashoda ove glave u 2019.g. iznosilo je 768.981,09 kunu budući je iznimno evidentirano stjecanje naslijeđenog zemljišta (ošasne i optantske imovine) u vrijednosti od 513.205,00 kuna

Za troškove Aktivnosti A100003 Donošenje akata i mjera iz djelokruga predstavničkog tijela – Općinsko vijeće planira se iznos od 293.000,00 kuna. Od toga se na naknade vijećnicima i radnim tijelima odnosi iznos od 150.000,00 kn; u naknade su uključeni rashodi za naknade članovima općinskog vijeća za prisustva na sjednicama, mjesečne naknade predsjedniku i zamjeniku OV, naknade članovima radnih tijela OV (odbori i komisije) te naknade ostalim radnim tijelima koje imenuje Općinsko vijeće.

U 2021. godini se planiraju troškovi provedbe Lokalnih izbora za članove predstavničkog tijela i načelnika u iznosu od 80.000 kuna te troškove izborne promidžbe u iznosu od 33.000,00 kuna.

Za financiranje rada političkih stranaka predviđen je uobičajeni iznos od 30.000,00 kn. Aktivnosti mjesne samouprave nisu predviđene.

**Glava 001 04 Društvene djelatnosti**

Ukupni izdaci ove glave se planiraju se u iznosu 6.248.553,98 kune. Ostvarenje rashoda ove glave u 2019.g. iznosilo je 6.022.264,04 kuna.

**Ova glava dijeli se na nekoliko programa:**

**Program predškolskog odgoja** planiran je u ukupnom iznosu od 2.872.292,00 kuna iz razloga što prema propisima Općina Ližnjan u proračun uključuje kako rashode financirane iz svog proračuna tako i sve ostale rashode i izdatke koji se financiraju iz sredstava dječjeg vrtića uključujući i izdatke.

Ukupni iznos Programa predškolskog odgoja raspoređen je na sljedeće potprograme i projekte:

- Rashodi proračunskog korisnika Dječji vrtići Bubamara (financiranje iz proračuna Općine) = 1.416.775,00 kuna

- Rashodi proračunskog korisnika Dječji vrtići Bubamara - financiranje iz namjenskih sredstava (učešća roditelja u cijeni usluge), pomoći i prenesenog viška prihoda = 355.517,00 kn

- Ostale potrebe u predškolskom odgoju u iznosu od 1.100.000 kn odnose se na aktivnost Sufinanciranje cijene koštanja boravka djece u predškolskim ustanovama van općine i financiranje dadilja.

**Detaljno obrazloženje Programa predškolskog odgoja** te ostalih programa ove glave:

- Program Javnih potreba u školstvu u iznosu od 569.000,00 kn

- Program Javnih potreba u kulturi u iznosu od 297.000,00 kn

- Program Javnih potreba u sportu - organizacija sportskih i rekreacijskih aktivnosti u iznosu od 535.500,00 kn

- Program Ostalih organizacija, zajednica i ustanova u iznosu od 127.400,00 kn;

dato je kroz prijedlog **Društvenog programa Općine Ližnjan-Lisignano za 2021. godinu, te kroz**

**- Socijalni program Općine Ližnjan – Lisignano za 2021. godinu - u ukupnom iznosu od 1.847.361,98 kuna.**

**Glava 001 05 Gospodarstvo i javno zdravstvo u iznosu od 986.474,50 kuna i**

**Glava 001 06 Komunalne djelatnosti u iznosu od 30.913.599.79 kn detaljno su razrađene kroz priložene prijedloge Programa:**

1. **Program građenja komunalne infrastrukture u Općini Ližnjan-Lisignano za 2021. godinu**
2. **Program održavanja komunalne infrastrukture u Općini Ližnjan-Lisignano za 2021. godinu**
3. **Program tekućeg i investicijskog održavanja objekata i ostalih kapitalnih ulaganja u objekte u vlasništvu općine Ližnjan – Lisignano za 2021. godinu**
4. **Gospodarski i javno zdravstveni program Općine Ližnjan-Lisignano za 2021. godinu**;

te se stoga oni ovdje neće posebno obrazlagati.

**Glava 001 07 Vatrogasne službe i civilna zaštita**

|  |  |  |
| --- | --- | --- |
| Sažetak Programa 0700 Zaštita od požara i civilne zaštite |  | 857.858,73 |
| |  |  | | --- | --- | | Zakonska osnova: | Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) Zakon o vatrogastvu (NN 125/19) Zakon o financiranju jedinica lokalne i područne samouprave (NN 127/17) Zakon o zaštiti od požara (NN92/10)  Zakon o sustavu civilne zaštite (NN 82/15, 118/18, 31/20) Sporazum o udjelu u financiranju redovne djelatnosti Javne vatrogasne postrojbe Pula, Sporazum o osnivanju JVP Pula, 2000.g.  Smjernice za organizaciju i razvoj sustava civilne zaštite na području Općine Ližnjan-Lisignano za 2020. – 2023. godinu | | | |

|  |  |  |
| --- | --- | --- |
| |  |  | | --- | --- | | Opis: | Programom se osiguravaju financijska sredstva potrebna za funkcioniranje Javne vatrogasne postrojbe Pula u pripadajućem udjelu općine; osiguravaju se sredstva za funkcioniranje DVD Ližnjan. Osigurava se funkcioniranje civilne zaštite u skladu s Godišnjim planom razvoja sustava civilne zaštite na području; te se daje podrška funkcioniranju HGSS-a. | |
| |  |  | | --- | --- | | Opći cilj: | Podizanje kvalitete života. Osiguranje civilne, zdravstvene i socijalne zaštite. | |
| |  |  | | --- | --- | | Posebni ciljevi: | Stvaranje uvjeta za kvalitetno i efikasno funkcioniranje protupožarne i civilne zaštite u skladu s zakonskim propisima, procjenama ugroženosti, planu zaštite od požara i civilne zaštite na području Općine Ližnjan-Lisignano. | |
| |  |  | | --- | --- | | Pokazatelj uspješnosti: | - postotak ispunjenja zakonskih obveza financiranja - broj naselja pod zaštitom | |

Sredstva za program Zaštite od požara i civilne zaštite osiguravaju se u ukupnom iznosu od 857.858,73 kuna. Ostvarenja rashoda ove glave 2019. godine je iznosilo 914.821,80 kn.

Predviđena sredstva planiraju se sukladno zakonskim obvezama propisanih posebnim zakonima kojima su regulirane te djelatnosti. Tim zakonima kao i odlukama o minimalnim standardima za financiranje poslova vatrogastva određena je visina sredstava koje općina mora izdvojiti za njihovo financiranje. Navedena sredstva su značajna te se za 2021. godinu procjenjuju se na 528.000,00 kuna za Javnu vatrogasnu postrojbu Pula i 300.000,00 kuna za financiranje dobrovoljnih vatrogasnih društava. Predviđen je i iznos od 9.000,00 kuna za HGSS, 5.858,73 kn za zaštitu i spašavanje, te 15.000,kuna za planove i procjene zaštite.

U Ližnjanu 16.11.2020.godine