Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19) i članka 22. Statuta Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19) Općinsko vijeće Općine Ližnjan-Lisignano na sjednici održanoj dana 17. prosinca 2020. godine, donosi:

**PROGRAM TEKUĆEG I INVESTICIJSKOG ODRŽAVANJA OBJEKATA I OSTALIH KAPITALNIH ULAGANJA U OBJEKTE U VLASNIŠTVU OPĆINE LIŽNJAN – LISIGNANO ZA 2021. GODINU**

**Članak 1.**

Ovim Programom utvrđuje se opseg radova na izradi projekata, investicijskom održavanju objekata od javnog interesa na području Općine Ližnjan – Lisignano za 2021. godinu. Utvrđene potrebe i iskaz financijskih sredstava potrebnih za ostvarivanje programa vezani su uz:

1. Investicijsko i tekuće održavanje građevinskih objekata u vlasništvu Općine Ližnjan - Lisignano
2. Kapitalna ulaganja u objekte u vlasništvu Općine Ližnjan – Lisignano.

**Članak 2.**

U skladu s ovim Programom u Proračunu Općine Ližnjan - Lisignano osigurat će se sredstva za sljedeće potrebe:

|  |  |  |  |  |
| --- | --- | --- | --- | --- |
| R.B. | Naziv građevine | Iznos | Kapitalni projekt | Izvor financiranja |
| 1. | Tekuće investicijsko održavanje objekata u vlasništvu Općine | 200.000,00 | A410016 | Prodaja zemljišta |
| 2. | Izgradnja i nadzor dječjeg vrtića u Ližnjanu, opremanje dječjeg vrtića, dokumentacija | 7.405.388,37  1.222.793,88  443.822,00 | K100040  K100041  K100042 | Namjenski primici  8.611.602,25  Prodaja zemljišta  460.402,00 |
| 3. | Dodatna ulaganja u objekte u vlasništvu Općine | 400.000,00 | K100028 | Prodaja zemljišta  200.000,00  Komunalni doprinos  200.000,00 |
| 4. | Dodatno uređenje školskih igrališta u naseljima Šišan i Muntić | 350.000,00 | K100028 | Komunalni doprinos |
| **UKUPNO** | | **10.022.004,25** |  |  |

Rekapitulacija po kapitalnim projektima:

|  |  |  |
| --- | --- | --- |
| R.B. | Naziv kapitalnog projekta | Iznos |
| 1. | A410016 Održavanje zgrada i ostalih objekata | 200.000,00 |
| 2. | K100028 Gradnja i uređenje objekata u vlasništvu Općine Ližnjan | 750.000,00 |
| 3. | K100040 Izgradnja dječjeg vrtića u Ližnjanu | 7.405.388,37 |
| 4. | K100041 Opremanje dječjeg vrtića | 1.222.793,88 |
| 5. | K100042 Usluge pripreme dokumentacije mjera 7; nadzor nad gradnjom – vrtić Ližnjan | 443.822,00 |
| **UKUPNO** | | 10.022.004,25 |

Rekapitulacija po izvorima financiranja:

|  |  |  |
| --- | --- | --- |
| R.B. | Naziv izvora financiranja | Iznos |
| 1. | Namjenski primici od zaduživanja | 8.611.602,25 |
| 2. | Prodaja zemljišta | 860.402,00 |
| 3. | Komunalni doprinos | 550.000,00 |
| **UKUPNO** | | 10.022.004,25 |

**Članak 3.**

Ovaj Program stupa na snagu osmog dana od dana objave u „Službenim novinama Općine Ližnjan - Lisignano“, a primjenjuje se s danom primjene proračuna Općine Ližnjan-Lisignano za 2021. godinu.

KLASA: 363-01/20-01/29

UR.BROJ: 2168/03-04-20-1

Ližnjan, 17. prosinac 2020. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

**Saša Škrinjar**

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19)
* Statut Općine Ližnjan - Lisignano („Službene novine Općine Ližnjan - Lisignano“ broj 05/09, 01/13, 2A/17, 05/19 i 06/19).

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donosi Program tekućeg i investicijskog održavanja objekata i ostalih kapitalnih ulaganja u objekte u vlasništvu općine Ližnjan – Lisignano za 2021. godinu.

Donošenjem Programa tekućeg i investicijskog održavanja objekata i ostalih kapitalnih ulaganja u objekte u vlasništvu općine Ližnjan – Lisignano za 2021. godinu, Općina Ližnjan – Lisignano obvezna je održavati objekte u svojem vlasništvu odnosno na istima vršiti kapitalna ulaganja sve sukladno programu za predmetnu kalendarsku godinu te u skladu sa zakonskom regulativom.

**III. FINANCIJSKA SREDSTVA**

Sredstva za provođenje Programa osigurana su Proračunom Općine Ližnjan - Lisignano za 2021. godinu.

**NAČELNIK**

**Marko Ravnić, mag. iur.**